**62. sz. előterjesztés**

**Javasolt zárt ülés! (**Mötv. 46.§ (2) c) pont)

(zárt ülés elrendelése minősített

szótöbbséggel)

**Előterjesztés Fácánkert Község Önkormányzata Képviselő-testületének 2022. szeptember 15-i rendkívüli ülése I. napirendi pontjához**

**A víziközmű vagyonnak és a víziközmű-szolgáltatóban fennálló társasági részesedésének Magyar Államra történő átruházására irányuló Integrációs Programban megállapodás megkötése**

**Előadó:** Orbán Zsolt polgármester

**Tisztelt Képviselő-testület!**

Fácánkert Község Önkormányzatának Képviselő-testülete 61/2022. (VIII.3.) önkormányzati határozatával döntött arról, hogy részt kíván venni az ivóvíz- és szennyvízszolgáltatás biztosítása vonatkozásában fennálló ellátási kötelezettségének a tulajdonában álló víziközmű vagyonnak és a víziközmű-szolgáltatóban fennálló társasági részesedésének Magyar Államra történő átruházására irányuló Integrációs Programban.

Az integrációs eljárást a Nemzeti Víziművek Zrt. folytatja le az érintett önkormányzatok és az E.R.Ö.V. Víziközmű Zrt. szoros együttműködésével.

Az Integrációs Program soron következő lépése, hogy az ellátásért felelős önkormányzatok a tulajdonukban álló víziközmű és azt működtető vagyont ingyenesen a Magyar Államra ruházzák a jelen előterjesztés mellékletét képező megállapodás keretében.

A víziközmű-vagyon tulajdonjogát az ellátásért felelősök (állam vagy települési önkormányzat) egymás között térítésmentesen, nyilvántartási értéken történő átvezetéssel átruházhatják. A térítésmentes vagyonátruházás az általános forgalmi adó szempontjából közcélú adománynak minősül.

(Vksztv. 5/H. § (2) bekezdés és a 6.§ (1) és (3) bekezdései)

A Re-víz Duna-menti Kft. tagjai a 2022. szeptember 5. napján tartott ülésen döntöttek a 2022. évi üzleti terv módosításának elfogadásáról és a Nemzeti Vízművek Zrt. felé a működés finanszírozására 2.241.115.000,-Ft összegű támogatás iránti kérelem benyújtásáról.

**A Re-víz Duna-menti Kft. a 13/2022.(IX.5.) sz. alapítói határozatában felhívta az alapító tagokat és az ellátásért felelős önkormányzatokat, hogy 2022. szeptember 20. napjáig döntsenek**

* **a tranzakciós megállapodás tervezet elfogadásáról,**
* **a víziközmű ingatlanok tulajdonjogának térítésmentes átadásáról szóló tervezet elfogadásáról, valamint**
* **az** **E.R.Ö.V. Víziközmű Zrt. 263.320.000,-Ft névértékű törzsrészvényeinek a Nemzeti Vízművek Zrt. részére történő ingyenes átadásáról.**

Fácánkert Község Önkormányzata tulajdonát képező víziközmű-vagyonra vonatkozóan a vagyon értéke **402.771.123,- Ft volt a 2013-ban készített vagyonérétkelés alapján**. A Tolnai Közös Önkormányzati Hivatal az aktuális vagyon értékét a nyilvántartásai alapján számba veszi, a KEOP-1.2.0./09-11-2011-0004 azonosító számú pályázat útján megvalósított „Szennyvíztisztítótelep fejlesztése” értéknövelő és az éves, illetve halmozott értékcsökkenések elszámolásának figyelembevételével.

Kérem Tisztelt Képviselő-testületet, hogy az előterjesztést megvitatni, a határozati javaslatot pedig elfogadni szíveskedjen.

**Határozati javaslat:**

**Fácánkert Község Önkormányzata Képviselő-testületének /2022. (IX.15.) önkormányzati határozata A víziközmű vagyonnak és a víziközmű-szolgáltatóban fennálló társasági részesedésének Magyar Államra történő átruházására irányuló Integrációs Programban megállapodás megkötése:**

1. Fácánkert Község Önkormányzatának Képviselő-testülete a 61/2022. (VIII.3.) önkormányzati határozatával kinyilvánította azon szándékát, hogy részt kíván venni az ivóvíz- és szennyvízszolgáltatás biztosítása vonatkozásában fennálló ellátási kötelezettségének a tulajdonában álló víziközmű vagyonnak és a víziközmű-szolgáltatóban fennálló társasági részesedésének Magyar Államra történő átruházására irányuló Integrációs Programban.
2. Fácánkert Község Önkormányzatának Képviselő-testülete kinyilvánítja, hogy az előterjesztés részeként a képviselőtestület elé terjesztett

- víziközmű vagyon és az azt működtető eszközök tulajdonjogának térítésmentesen, nyilvántartási értéken történő átvezetéséről

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen nyilvántartási értéken történő átvezetéséről

szóló megállapodás tervezetet megismerte, annak tartalmával egyetért, ennek megfelelően felhatalmazza a polgármestert arra, hogy jelen határozat első pontjában megjelölt cél megvalósítása érdekében azt aláírja és az átruházáshoz szükséges jognyilatkozatokat megtegye.

1. Fácánkert Község Önkormányzatának Képviselő-testülete hozzájárulását adja ahhoz, hogy a Re-víz Duna-menti Kft. a tulajdonát képező összesen 263.320.000 Ft névértékű E.R.Ö.V. Víziközmű Zrt. névre szóló törzsrészvényeit, akár több részletben, 2024. augusztus 31. napjáig a Vksztv. 5/H. § -ban foglaltakra tekintettel ingyenesen átruházza a Nemzeti Vízművek Zrt-re.
2. Felhatalmazza a polgármestert, hogy a Re-víz Duna-menti Kft. taggyűlésén a részvényátruházásról szóló határozatot megszavazza.

**Felelős:** Orbán Zsolt polgármester, Ezerné dr. Huber Éva jegyző (a határozat megküldéséért);

**Határidő:** 2022.09.30.

**Fácánkert, 2022. szeptember 12.**

 **Orbán Zsolt**

 **polgármester**

**Az előterjesztést készítette:** dr. Mátyás Adrienn titkársági ügyintéző

**Melléklet:** Megállapodás-tervezet, vagyonértékelések összefoglaló táblázata